Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 793

(2) A Fél a Felek közötti kereskedelmet vagy befektetéseket érintő módon nem gyengítheti vagy csökkentheti a jogszabályaiban meghatározott környezetvédelmi vagy munkaügyi védelmi szintet annak érdekében, hogy ösztönözze a kereskedelmet vagy a befektetéseket, olyan módon, hogy a jogszabályai, rendelkezései vagy szabványai tekintetében jogokról lemond vagy eltérést enged, illetve erre vonatkozó ajánlatot tesz. 13.8. CIKK Tudományos információ A Felek a környezet és a közegészségügy védelmére irányuló és a felek közötti kereskedelmet érintő környezetvédelmi intézkedések és társadalmi feltételek előkészítése és végrehajtása során elismerik annak fontosságát, hogy figyelembe vegyék a tudományos és műszaki információkat, valamint az alkalmazandó nemzetközi előírásokat, iránymutatásokat és ajánlásokat. EU/KR/hu 240 13.9. CIKK Átláthatóság A Felek kötelezettséget vállalnak arra, hogy a vonatkozó belföldi jogszabályaikkal összhangban átlátható módon kidolgozzák, bevezetik és végrehajtják a környezetvédelemre és a munkafeltételek védelmére irányuló és a felek közötti kereskedelmet érintő intézkedéseket, kellő figyelemmel és nyilvános konzultáció keretében, emellett pedig megfelelően és kellő időben tájékoztatva a nem állami szereplőket – ideértve a magánszektort is –, és velük konzultációt folytatva. 13.10. CIKK A fenntarthatóság hatásainak felülvizsgálata A Felek vállalják, hogy felülvizsgálják, ellenőrzik és értékelik e megállapodás végrehajtásának a fenntartható fejlődésre gyakorolt hatásait, ideértve a tisztességes munka előmozdítását a részvételre irányuló, valamint az e megállapodás alapján létrehozott eljárásaikon és intézményeiken keresztül, például a kereskedelemmel kapcsolatos fenntarthatósági hatáselemzések útján. EU/KR/hu 241 13.11. CIKK Együttműködés Elismerve a társadalmi és környezetvédelmi politikák kereskedelemmel kapcsolatos kérdéseiben történő együttműködés fontosságát e megállapodás céljainak elérése érdekében, a Felek kötelezettséget vállalnak a 13. mellékletben meghatározott együttműködési tevékenységek kezdeményezésére. 13.12. CIKK Intézményi mechanizmusok

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes